તમિલનાડુની રાજનીતિમાં હંમેશા એક લોકપ્રિય ચહેરો જ તેની રાજકીય શાખ બેસાડવામાં સફળતા મેળવે છે. તમિલનાડુમાં અત્યાર સુધી આવેલા રાજકીય શાસકોમાં મોટા ભાગે અભિનેતાઓનો મોટો ફાળો જોવા મળે છે. સૌ પહેલા એમજીઆર એ બાદ આવ્યા કરૂણાનિધી અને તે બાદ જયલલિતા. જ્યારથી જયલલિતાનું નિધન થયુ ત્યારથી એક એવા અભિનેતાની શોધ ચાલી રહી હતી જે નેતા બની શકે. તમિલનાડુના લોકો સુપરસ્ટાર રજનીકાંતને ભગવાનની જેમ પૂજે છે. આ ઉપરાંત ડીએમકે અને એઆઇએડીએમકેમાં જેવા બે મોટા પક્ષોમાં પણ આવા કોઈ મોટા કદના નેતાની સતત ખોટ વરતાતી રહી છે. પરંતુ જોવાનું એ છે કે શું રજનીકાંતને પણ લોકો જયલલિતા અને એમજીઆરની જેમ સ્વીકારશે?